สำนักงานปลัดสำนักนายกรัฐมนตรี
0960834459

ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013237

ขอให้ตรวจสอบบุคคลมีพฤติกรรมไม่เหมาะสมแอบดูบุคคลเพศหญิงเข้าห้องน้ำ บริเวณ ห้องน้ำด้านในอุโมงค์หน้าพระลาน ถนนหน้าพระลาน แขวงพระบรมมหาราชวัง เขตพระนคร กรุงเทพมหานคร จุดสังเกต อุโมงค์หน้าพระลานจะอยู่หน้าวัดพระแก้ว หรือวัดพระศรีรัตนศาสดาราม ใกล้พระบรมรูปรัชกาลที่ 9 ตรงประตูมณีนพรัตน์ จะมีอุโมงค์ดังกล่าวที่ลงไปแล้วให้เป็นที่พักผ่อน มีเครื่องปรับอากาศ มีที่ให้นั่ง และมีห้องน้ำ เนื่องจากเมื่อวันที่ 17 มีนาคม 2566  เวลาประมาณ 07.30 น.ผู้ร้อง เพื่อน และญาติของผู้ร้อง ได้ไปนั่งรอในอุโมงค์หน้าพระลาน  เพื่อรอวัดพระแก้วเปิด ขณะรอญาติของผู้ร้องได้ไปเข้าห้องน้ำ ปรากฏว่ามีคนแอบวิ่งตามเข้าไป ญาติเปิดประตูออกมาเห็น แต่บุคคลดังกล่าวทำเป็นไม่รู้ไม่ชี้ จากที่ญาติพบเห็นจะเป็น บุคคลเพศชาย (ทราบชื่อ)  เป็นคนจีนเชื้อสายไทย(ตามที่ประชาชนแจ้ง)โกนผม  อายุประมาณ 50 กว่าปี (ไม่ทราบรูปพรรณสัณฐานอื่น) จากนั้นเพื่อนของผู้ร้องได้ทำการสอบถามคนขายของและมัคคุเทศก์แถวนั้น แจ้งว่าเป็นไกด์วัง และเป็นไกด์ภาษาจีน ซึ่งบุคคลที่อยู่แถวนั้นแจ้งว่าบุคคลนี้มักจะทำพฤติกรรมเช่นนี้บ่อยครั้งมาก ซึ่งเป็นพฤติกรรมลามกอนาจารไม่เหมาะสมเป็นอย่างมาก จึงประสงค์ให้หน่วยงานที่เกี่ยวข้องดำเนินการตรวจสอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata